Årelating

Årelating er en behandlingsmetode hvor man åpner en blodåre for å tappe ut blod. For å åpne blodåra bruker man et kniv- eller tanglignende redskap som kalles flitt eller sneppert. Alternativt kan man la blodsugende igler suge ut blodet.Blodtapping (årelating). Akershus Universitetssykehus. Besøkt 20. mai 2025

Årelating er en av de eldste kjente behandlingsformer, og har sannsynligvis vært brukt helt fra legevitenskapens begynnelse.RJ Ulvik (30. juni 1999) Årelating som medisinsk behandling i 2500 år. Tidsskr Nor Lægeforen 1999. forskning.no Besøkt 20. mai 2025 Til tross for store naturvitenskapelige oppdagelser og medisinske fremskritt fra rundt år 1500 og utover, ble ikke troen på årelating svekket før rundt år 1900. Etter hundre år i skyggen av moderne behandlingsmetoder har årelating blitt tatt i bruk igjen på pasienter som lider av hemokromatose.

 Til bruk 
Årelating brukes ofte mot Hemokromatose, polycytemi og porfyri.Spilde, Ingrid (4. juni 2012) Friskere med årelating. Forskning.no. Besøkt 20. mai 2025

 Sneppert 
Sneppert er et redskap som ble brukt til årelating i gamle dager. Sneppert er en betegnelse på et lite, håndholdt instrument som ble brukt til årelating fra 1600-tallet til og med 1800-tallet. Navnet kommer fra tysk; schnäpper («snappe», «springe tilbake»). Et annet navn brukt i Norge er «årelatingsjern» eller «årelatingskniv».

Instrumentet har et lite knivblad som ble spent med en fjær. Snepperten ble lagt mot huden, fjæren ble utløst, huden perforert og årelatingen kunne gjennomføres.(26. januar 2004) Økt bruk av årelating. nrk.no Besøkt 20. mai 2025 Snepperter ble produser av instrumentmakere i Bergen frem til 1850-åra.

Hos voksne ble det tappet i underkant av en halv liter blod, oftest fra en åre på innsiden av armen ved albuen. Årelatingen ble ofte utført av personer som ikke var leger.

 Referanser 

Kategori:Medisinske behandlinger
Kategori:Medisinsk historie
Kategori:Alternativ behandling
Kategori:Blod